Uznesenie SZO 51.23

Dodatky k ústavným článkom 24 a 25 Ústavy SZO

Päťdesiate prvé svetové zdravotnícke zhromaždenie

uvážilo, že počet členov  Výkonnej rady by mal byť zvýšený z 32 na 34, takže počet členov v zastúpení európskeho regiónu a regiónu západného Tichomoria, ktorí sú oprávnení navrhnúť osobu, na výkon funkcie člena Výkonnej rady, bude pre tieto regióny zvýšený na 8 respektívne na 5,

1)	Prijíma nasledujúce dodatky k ústavným článkom 24 a 25, v texte jazyku arabského, čínskeho, anglického, francúzskeho, ruského a španielskeho, ktorých znenie bude rovnako autentické;
2)	Týmto rozhoduje, že dve kópie tohto rozhodnutia budú potvrdené podpismi prezidenta Päťdesiateho prvého Svetového zdravotníckeho zhromaždenia a generálneho riaditeľa Svetovej zdravotníckej organizácie, z ktorých jedna kópia bude zaslaná generálnemu tajomníkovi Organizácie Spojených národov, depozitárovi ústavy; a jedna kópia bude uložená do archívu Svetovej zdravotníckej organizácie;
3)	Týmto rozhoduje, že akceptačné listiny o prijatí týchto článkov členmi v súlade s ustanoveniami článku 73 Ústavy SZO, budú zaslané do depozitu generálnemu tajomníkovi Organizácie Spojených národov, ako vyžaduje článok 79 (b) ústavy.

							(Desiate plenárne zasadnutie, 16. 5. 1998
							komisia B, štvrtá správa)

Preklad anglického textu

článok 24 – vypustiť a nahradiť

Článok 24
  
Rada sa skladá z tridsiatichštyroch osôb, navrhovaných rovnakým počtom členských štátov. Zdravotnícke zhromaždenie, berúc do úvahy spravodlivé  geografické rozloženie, zvolí členov oprávnených menovať osobu do rady za predpokladu, že z týchto členov najmenej traja budú zvolení z každej regionálnej organizácie ustanovenej podľa článku 44. Každý z týchto členských štátov by mal vymenovať osobu odborne kvalifikovanú v oblasti zdravotníctva. Túto osobu môžu sprevádzať náhradníci a poradcovia.

článok 25 – vypustiť a nahradiť

Článok 25

Tieto osoby sú volené na obdobie troch rokov. Môžu byť opätovne zvolené za predpokladu, že osobám zvoleným na prvom zdravotníckom zhromaždení, ktoré sa uskutoční po tom ako dodatok k tejto ústave zvyšujúci počet členov rady z tridsaťdva na tridsaťštyri  nadobudne platnosť a ktoré boli zvolené ako doplňujúci členovia, bude podľa potreby doba výkonu ich funkcie skrátená, aby sa umožnilo každý rok zvoliť aspoň jednu osobu z každej regionálnej organizácie.